CELEX: 62013CN0596
Language: et
Date: 2013-11-21 00:00:00
Title: Kohtuasi C-596/13 P: Euroopa Komisjoni 21. novembril 2013 . esitatud apellatsioonkaebus Üldkohtu (neljas koda) 6. septembri 2013 . aasta otsuse peale kohtuasjas T-465/11: Globula versus Euroopa Komisjon

1.3.2014   
            
            
               ET
            
            
               Euroopa Liidu Teataja
            
            
               C 61/2
            
         Euroopa Komisjoni 21. novembril 2013. esitatud apellatsioonkaebus Üldkohtu (neljas koda) 6. septembri 2013. aasta otsuse peale kohtuasjas T-465/11: Globula versus Euroopa Komisjon
   (Kohtuasi C-596/13 P)
   2014/C 61/03
   Kohtumenetluse keel: inglise
   
      Pooled
   
   
      Apellant: Euroopa Komisjon (esindajad: K. Herrmann, L. Armati)
   
      Teised menetlusosalised: Globula a.s., Tšehhi Vabariik
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu (neljas koda) 6. septembri 2013. aasta otsus kohtuasjas T-465/11: Globula vs. Euroopa Komisjon, mis toimetati komisjonile kätte 11. septembril 2013;
            
         
               —
            
            
               leida, et esimeses kohtuastmes esitatud esimene väide ei ole põhjendatud ja saata kohtuasi tagasi Üldkohtule teise ja kolmanda väite arutamiseks, ja
            
         
               —
            
            
               jätta mõlema kohtuastme kohtukulude jaotus edaspidi otsustamiseks.
            
         
      Väited ja peamised argumendid
   
   Komisjoni väitel tuleb vaidlustatud kohtuotsus tühistada järgmistel põhjustel:
   
                
            
            
               Esiteks eiras Üldkohus ELTL artiklit 288 ja artikli 297 lõiget 1, leides et teise gaasidirektiivi (1) normid on käesolevas asjas kohaldatavad: see komisjoni esimene argumentiderühm käsitleb küsimust, kas Üldkohus leidis (vaikimisi) õigesti, et komisjon kohaldas kolmandat gaasidirektiivi (2) tagasiulatuvalt.
            
         
                
            
            
               Teiseks rikkus Üldkohus õigusnormi faktiliste asjaolude õiguslikul kvalifitseerimisel ja kohaldas vääralt enda sõnastatud õiguslikku kriteeriumi: oletades, et Üldkohus leidis õigesti, et kolmanda gaasidirektiivi materiaalõigusnorme kohaldati tagasiulatuvalt (kuigi see ei olnud nii), tuleb siiski analüüsida küsimust, kas kolmanda gaasidirektiivi artiklis 36 toodud normid moodustavad nende ajalise kohaldatavuse seisukohalt jagamatu terviku, selleks et hinnata, kas Üldkohus leidis õigesti ka seda, et sellest direktiivis sätestatud menetlusnormide tagasiulatuv kohaldamine oli samuti keelatud.
            
         
                
            
            
               Komisjoni väitel ei kujuta teatatud erandiotsuse hindamine kolmandas direktiivis sätestatud menetlus- ja materiaalõigusnormide alustel endast selle õigusakti tagasiulatuvat kohaldamist, vaid on kooskõlas kohe kohaldatavuse põhimõttega, mille kohaselt on liidu õiguse säte alates selle jõustumisest kohaldatav varasema õigusnormi kehtivusajal tekkinud olukorra tulevastele tagajärgedele.
            
         
      (1)  Euroopa Parlamendi ja nõukogu 26. juuni 2003. aasta direktiiv 2003/55 maagaasi siseturu ühiseeskirjade kohta ning direktiivi 98/30/EÜ kehtetuks tunnistamise kohta (ELT L 176, lk 57; ELT eriväljaanne 12/02, lk 230).
   
      (2)  Euroopa Parlamendi ja nõukogu 13. juuli 2009. aasta direktiiv 2009/73/EÜ, mis käsitleb maagaasi siseturu ühiseeskirju ning millega tunnistatakse kehtetuks direktiiv 2003/55/EÜ (ELT L 211, lk 94).